Autumn Variations
Autumn Variations – septintasis anglų atlikėjo ir dainų autoriaus Ed Sheeran studijinis albumas, išleistas 2023 m. rugsėjo 29 d. Tai – antrasis Sheeran albumas, išleistas 2023 m., taip pat pirmasis, kurio autorinės teisės priklauso jam pačiam. Visas albumo dainas prodiusavo grupės „The National“ bosistas Aaron Dessner, išskyrus dainą „Spring“, kurią prodiusavo kartu su savo broliu Bryce Dessner. Albumui pristatyti išleistas singlas „American Town“. Albumas susilaukė daugiausia teigiamų kritikų įvertinimų ir buvo komerciškai sėkmingas visame pasaulyje. Jungtinėje Karalystėje per pirmąją savaitę parduota per 30 tūkstančių kopijų ir jis debiutavo pirmojoje albumų reitingo vietoje, tapdamas septintuoju atlikėjo įrašu, pasiekusiu šią viršūnę. „Autumn Variations“ taip pat pasiekė aukštas vietas daugelio šalių reitinguose, tarp jų – ir ketvirtoji JAV bei 79–oji Lietuvoje.